Υποβολή μηνιαίων οικονομικών στοιχείων από τον ταμία στο Δήμαρχο και την Δημοτική Επιτροπή
2025-02-28, 2025-03-31, 2025-04-30
Η υποχρέωση προκύπτει στα πλαίσια των διατάξεων του άρθρου 48 του ΒΔ 17- 5/15 -6 -59. Ο ταμίας υποβάλλει κάθε μήνα στον δήμαρχο και την οικονομική επιτροπή λογαριασμό των εσόδων και εξόδων, για να ελεγχθεί από τον δήμαρχο και την οικονομική επιτροπή. Στους μηνιαίους λογαριασμούς πρέπει να εμφανίζονται για κάθε είδος εσόδου τα βεβαιωθέντα έσοδα, οι πραγματοποιηθείσες εισπράξεις και τα απομένοντα προς είσπραξη υπόλοιπα και οι ενταλθείσες και ενεργηθείσες πληρωμές για κάθε είδος εξόδου, τα πληρωτέα υπόλοιπα και το εναπομένον χρηματικό υπόλοιπο του ταμείου. Η μη υποβολή των στοιχείων αυτών αποτελεί παράβαση καθήκοντος για τον δημοτικό ταμία.

Καταχώριση και οριστική υποβολή στοιχείων Δήμων για το έτος 2024 μέσω της ειδικής διαδικτυακής εφαρμογής.
2025-02-28
Σύμφωνα με το άρθρο 33 ν. 5056/23 και την υπ' αριθμ. 86170/30.12.2024 εγκύκλιο του Υπ. Εσωτερικών, οι εξουσιοδοτημένοι υπάλληλοι των Δήμων υποχρεούνται να καταχωρίσουν τα στοιχεία στον Κόμβο Παρακολούθησης Επιδόσεων Τοπικής Αυτοδιοίκησης (https://deiktesota.gov.gr).

Υποβολή αρχικών και ετήσιων δηλώσεων Περιουσιακής Κατάστασης και Οικονομικών Συμφερόντων.
2025-02-28
Σύμφωνα με το άρθρο 68 παρ.1 ν.5113/24 και το άρθρο 37 παρ.5 ν.5167/24, οι υπόχρεοι πρέπει να υποβάλουν τις αρχικές δηλώσεις τους για απόκτηση ιδιότητας υπόχρεου από 28.02.2023 έως 30.09.2024, καθώς και τις ετήσιες δηλώσεις των ετών 2023 (χρήση 2022) και 2024 (χρήση 2023).

Υποβολή αιτήσεων από Ο.Τ.Α. για ένταξη στο πρόγραμμα χρηματοδότησης ενεργειακής αναβάθμισης νηπιαγωγείων και δημοτικών σχολείων «Αθηνά».
2025-02-28
Σύμφωνα με την ΚΥΑ ΥΠΕΝ/ΔΕΠΕΑ/140569/2337/18.12.2024 (ΦΕΚ 6979/19.12.2024, τεύχος Β') και τις ανακοινώσεις του Υπουργείου Περιβάλλοντος και Ενέργειας (08.01.2025 & 20.01.2025), οι Ο.Τ.Α. πρέπει να υποβάλουν τις αιτήσεις μέσω της πλατφόρμας: https://exoikonomo-scholeia.gov.gr.

Γνωστοποίηση αλλαγής ευθυνόμενων προσώπων για τη διαβίβαση ηλεκτρονικών αρχείων στο Ηλεκτρονικό Μητρώο Υπόχρεων Υποβολής Ετήσιου Αρχείου Εισοδημάτων.
2025-02-28
Σύμφωνα με το άρθρο 2 παρ.1 της Απόφασης του Υπ. Εθνικής Οικονομίας και Οικονομικών Α.1181/12.12.2024 (ΦΕΚ 6834/13.12.2024, τεύχος Β'), οι αρμόδιοι φορείς υποχρεούνται να ενημερώσουν το μητρώο για τυχόν αλλαγές ευθυνόμενων προσώπων.

Διαβίβαση στοιχείων του προηγούμενου έτους στο Ηλεκτρονικό Μητρώο Υπόχρεων Υποβολής Ετήσιου Αρχείου Εισοδημάτων της ΑΑΔΕ.
2025-02-28
Σύμφωνα με το άρθρο 15Α παρ.4 ν.5104/24, όπως προστέθηκε με την παρ.1 του άρθρου 87 του ν.5162/24, καθώς και το άρθρο 4 παρ.1 της Απόφασης του Υπ. Εθνικής Οικονομίας και Οικονομικών Α.1181/12.12.2024 (ΦΕΚ 6834/13.12.2024, τεύχος Β'), απαιτείται η διαβίβαση των απαιτούμενων στοιχείων στην ΑΑΔΕ για την προσυμπλήρωση των φορολογικών δηλώσεων.

Ενημέρωση υπόχρεων δήλωσης περιουσιακής κατάστασης και οικονομικών συμφερόντων από τους φορείς.
2025-02-28
Σύμφωνα με το άρθρο 17 παρ.1 περίπτ.βα' ν.5026/23, όπως τροποποιήθηκε από το άρθρο 7 του ν.5130/24, οι φορείς υποχρεούνται να ενημερώσουν τους υπόχρεους για τη δήλωση περιουσιακής κατάστασης και οικονομικών συμφερόντων των συζύγων, εν διαστάσει συζύγων ή προσώπων με σύμφωνο συμβίωσης και των ανήλικων τέκνων τους.

Ηλεκτρονική υποβολή βεβαιώσεων αποδοχών, αμοιβών, συντάξεων και εισοδημάτων από μερίσματα, τόκους και δικαιώματα για το φορολογικό έτος 2024.
2025-02-28
Σύμφωνα με την υπ'αριθμ. Α.1179/11.12.2024 (ΦΕΚ 6829/12.12.2024, τεύχος Β') απόφαση της Α.Α.Δ.Ε., οι αρμόδιοι φορείς υποχρεούνται να υποβάλουν τις σχετικές βεβαιώσεις ηλεκτρονικά.

Υποβολή Στοιχείων Δανειακών Συμβάσεων με Πιστωτικά Ιδρύματα του Εξωτερικού
2025-03-07, 2025-04-04
Οι Δήμοι και τα ΝΠΔΔ που έχουν ενταχθεί στο ΜΦΓΚ της ΕΛ.ΣΤΑΤ και παράλληλα έχουν συνάψει Δανειακές Συμβάσεις με Πιστωτικά Ιδρύματα του Εξωτερικού, έχουν την υποχρέωση υποβολής στο ΥΠΕΣ των οικονομικών στοιχείων που αφορούν αυτές οι δανειακές συμβάσεις, όπως αυτά ορίζονται στην 26/9786/4-5-2012 εγκύκλιο του Υπουργείου Εσωτερικών και στην υπ' αριθμόν 2/20629/0023Α/8-3-2012 του ΥΠΕΣ. Χρόνος ενημέρωσης : μέσα στην πρώτη εβδομάδα του επομένου μήνα του μήνα αναφοράς

Δημοσίευση στοιχείων εκτέλεσης προϋπολογισμού στην ιστοσελίδα και στο «Πρόγραμμα Διαύγεια»
2025-03-10, 2025-04-10
Το Δημόσιο, ανά Υπουργείο, τα Ν.Π.Δ.Δ. και οι Ο.Τ.Α., σύμφωνα με τις διατάξεις του άρ.15 & 64 του Ν.4305/14, υποχρεούνται να δημοσιεύουν στοιχεία για την εκτέλεση του προϋπολογισμού τους στην ιστοσελίδα τους και στο «Πρόγραμμα Διαύγεια», περιγράφοντας αναλυτικά στο σκέλος των εσόδων τα προϋπολογισθέντα, βεβαιωθέντα και εισπραχθέντα ποσά ανά Κωδικό Αριθμό Εσόδου και στο σκέλος των εξόδων τα προϋπολογισθέντα, τα ενταλματοποιηθέντα και πληρωθέντα ποσά ανά Κωδικό Αριθμό Εξόδου. Χρόνος ενημέρωσης : το αργότερο εντός δέκα (10) ημερών από τη λήξη του μήνα αναφοράς.

Υποβολή Χρηματοοικονομικών Στοιχείων Ισολογισμού
2025-03-14, 2025-04-15
Αφορά την υποβολή χρηματοοικονομικών στοιχείων ισολογισμού, δηλαδή τη σύνοψη των υπολοίπων των λογαριασμών διαθεσίμων (ταμείο, καταθέσεις σε Τράπεζα της Ελλάδος και λοιπές τράπεζες), χρεογράφων (τίτλοι ελληνικού δημοσίου, λοιπά ομόλογα και μετοχές), δανείων εσωτερικού και εξωτερικού, και υποχρεώσεων σε φορείς εκτός και εντός της γενικής κυβέρνησης, την τελευταία ημέρα της περιόδου αναφοράς, όπως αυτά προκύπτουν από την τήρηση της γενικής λογιστικής, βάσει αντιστοίχισης που δίδεται από τη Διεύθυνση Οικονομικών ΤΑ., όπως αυτά ορίζονται στην απόφαση με αριθμό 2816/2018 (ΦΕΚ 350/7.2.2018 Τεύχος Β') του Υπουργείου Εσωτερικών. Υπόχρεοι υποβολής των στοιχείων αποτελούν οι Δήμοι, τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου. Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.

Υποβολή μηνιαίου απολογιστικού πίνακα υλοποίησης του προϋπολογισμού, σε επίπεδο τετραψήφιου κωδικού αριθμού, ανά υπηρεσία, ενσωματώνοντας τις τυχόν αναμορφώσεις του προϋπολογισμού
2025-03-14, 2025-04-15
Αφορά τον μηνιαίο απολογιστικό πίνακα υλοποίησης του προϋπολογισμού, σε επίπεδο τετραψήφιου κωδικού αριθμού, ανά υπηρεσία, ενσωματώνοντας τις τυχόν αναμορφώσεις του προϋπολογισμού, που είναι υπόχρεοι οι δήμοι, τα νομικά τους πρόσωπα δημοσίου & ιδιωτικού δικαίου, οι σύνδεσμοι των Ο.Τ.Α, σύμφωνα με το αρ.267 παρ.7 του Ν.3852/10 και όπως αυτά καθορίστηκαν με την απόφαση με αριθμό 2816/2018 (ΦΕΚ 350/7.2.2018 Τεύχος Β') του Υπουργείου Εσωτερικών να ενημερώνουν στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δέκα (15) ημερών από τη λήξη του μήνα αναφοράς.

Υποβολή Σύνοψης Μητρώου Δεσμεύσεων
2025-03-14
Αφορά τη σύνοψη μητρώου δεσμεύσεων, δηλαδή την υποβολή στοιχείων δημοσιονομικών δεσμεύσεων, αξίας τιμολογίων ή ισοδύναμων παρασταστικών, πληρωμών, εκκρεμών δεσμεύσεων, απλήρωτων και εκκρεμών υποχρεώσεων προς φορείς γενικής κυβέρνησης και τρίτους και ωρίμανση αυτών, που είναι υπόχρεοι οι δήμοι, τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου να ενημερώνουν στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.
!! ΠΡΟΣΟΧΗ: Σύμφωνα με την υπ'αριθ. 17 εγκύκλιο του ΥΠ.ΕΣ. από 01/06/2018 οι Δήμοι θα υποβάλλουν τα στοιχεία μητρώου δεσμεύσεων αποκλειστικά μέσω του Κόμβου Διαλειτουργικότητας. Τα ΝΠΔΔ & ΝΠΙΔ συνεχίζουν να ενημερώνουν τη βάση δεδομένων του ΥΠ.ΕΣ. όπως ορίζει η υφιστάμενη διαδικασία.

Υποβολή μηνιαίου ισοζυγίου του γενικού καθολικού της γενικής λογιστικής
2025-03-14
Αφορά το μηνιαίο ισοζυγίο του γενικού καθολικού της γενικής λογιστικής, το οποίο έχουν την υποχρέωση να υποβάλουν οι Δήμοι και οι Περιφέρειες σε επίπεδο τριτοβάθμιου λογαριασμού, ενώ τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου σε επίπεδο δευτεροβάθμιου λογαριασμού σύμφωνα με το αρ.267 παρ.7 του Ν.3852/10 και όπως αυτά καθορίστηκαν με την απόφαση με αριθμό 2816/2018 (ΦΕΚ 350/7.2.2018 Τεύχος Β') του Υπουργείου Εσωτερικών, στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.

Υποβολή στοιχείων ενδοκυβερνητικών συναλλαγών
2025-03-14, 2025-04-14
Αφορά τα μηνιαία στοιχεία σχετικά με τις ενδοκυβερνητικές συναλλαγες (εισπράξεις & πληρωμές), δηλαδή την καταγραφή των συναλλαγών μεταξύ των φορέων της γενικής κυβέρνησης κατά τη διάρκεια του μήνα αναφοράς, σε επίπεδα κωδικού αριθμού και κατηγορίας (για τα ΝΠΙΔ), που είναι υπόχρεοι οι δήμοι, τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου να ενημερώνουν στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.

Υποβολή στοιχείων σχετικά με την πορεία είσπραξης των εσόδων
2025-03-14
Αφορά τα μηνιαία στοιχεία σχετικά με τα βεβαιωθέντα έσοδα (εν ευρεία και
στενή έννοια), τις ληξιπρόθεσμες απαιτήσεις και τα διοικητικά μέτρα που έχουν ληφθεί για την είσπραξη αυτών, σε επίπεδο τριψήφιων κωδικών αριθμών, που είναι υπόχρεοι οι δήμοι, τα Νομικά Πρόσωπα Δημοσίου Δικαίου και τα Νομικά Πρόσωπα Ιδιωτικού Δικαίου, σύμφωνα με το αρ.267 παρ.7 του Ν.3852/10 και όπως αυτά καθορίστηκαν με την απόφαση με αριθμό 2816/2018 (ΦΕΚ 350/7.2.2018 Τεύχος Β') του Υπουργείου Εσωτερικών, να ενημερώνουν στην βάση δεδομένων που τηρείται στο Υπ.Εσωτερικών (μέσω Κόμβου διαλειτουργικότητας). Χρόνος ενημέρωσης : εντός δεκαπέντε (15) ημερών από τη λήξη του μήνα αναφοράς.

Σύνταξη και υποβολή της μηνιαίας έκθεσης των απλήρωτων και των ληξιπρόθεσμων υποχρεώσεων.
2025-03-18, 2025-04-18
Στα πλαίσια της παρ.3β' του άρθρου 8 του ΠΔ 80/16, της υπ'αριθμ. 2/47891/ΔΠΓΚ/15-06-2018 Εγκυκλίου, της υπ'αριθμ. 32/13-05-2019 Εγκυκλίου του ΥΠΕΣ με την οποία αντικαθίσταται η υπ'αριθμόν 6/4857/17-2-2016 Εγκύκλιος του ΥΠΕΣ ο Π.Ο.Υ. του κάθε φορέα υποχρεούται να συντάσσει και να υποβάλλει τη μηνιαία έκθεση των απλήρωτων και των ληξιπρόθεσμων υποχρεώσεων του προηγούμενου μήνα αναλύοντας τους λόγους εξέλισης τους και αναφέροντας και τους προτάσεις δράσεως για την μείωσή τους προς τη Γενική Διεύθυνση Οικονομικών Τοπικής Αυτοδιοίκησης και Αναπτυξιακής Πολιτικής του ΥΠΕΣ.
Χρόνος ενημέρωσης : τη 18η ημέρα του επόμενου μήνα από τον μήνα αναφοράς.

Υποβολή μηνιαίας συνοπτικής έκθεσης για το ύψος των ληξιπρόθεσμων υποχρεώσεων
2025-03-31, 2025-04-30
Αφορά την μηνιαία συνοπτική έκθεση που έχουν υποχρέωση οι προϊστάμενοι των οικονομικών υπηρεσιών των νομικών προσώπων φορέων της γενικής κυβέρνησης να στέλνουν στα εποπτεύοντα υπουργεία, όπου βεβαιώνουν το ύψος των ληξιπρόθεσμων υποχρεώσεων, αναλύουν τους λόγους για την εξέλιξή τους και προτείνουν δράσεις για την μείωσή τους (άρθρο 8 Π.Δ 80/16).
Η αποστολή της έκθεσης γίνεται την τελευταία ημέρα κάθε μήνα από το μήνα αναφοράς.

Καταχώριση οικονομικών στοιχείων σχολικών επιτροπών
2025-04-15
Οι σχολικές επιτροπές υποβάλλουν απολογιστικά και χρηματοοικονομικά στοιχεία για τον Μάρτιο στην εφαρμογή http://komvos.ypes.gr/stats με χρήση προτύπων αρχείων, σύμφωνα με την εγκύκλιο 64999/19.09.2024 του Υπουργείου Εσωτερικών.

Αιτήσεις για ενεργειακή αναβάθμιση (Πρόγραμμα Φοίβος)
2025-04-30
Δήμοι με βρεφονηπιακούς και παιδικούς σταθμούς μπορούν να υποβάλουν αιτήσεις στο πρόγραμμα «Φοίβος» για ενεργειακή αναβάθμιση των κτιρίων μέσω της πλατφόρμας https://exoikonomo-scholeia.gov.gr, σύμφωνα με την ΚΥΑ ΥΠΕΝ/ΔΕΠΕΑ/140442/2333/18.12.2024 (ΦΕΚ 6972/19.12.2024).

Αιτήσεις για ενεργειακή αναβάθμιση (Πρόγραμμα Αθηνά)
2025-04-30
Οι ΟΤΑ μπορούν να ενταχθούν στο πρόγραμμα «Αθηνά» για την ενεργειακή αναβάθμιση νηπιαγωγείων και δημοτικών σχολείων μέσω της ίδιας πλατφόρμας, βάσει της ΚΥΑ ΥΠΕΝ/ΔΕΠΕΑ/140569/2337/18.12.2024 (ΦΕΚ 6979/19.12.2024).
